stanford-oval/wikipedia huggingface dataset:
เดอะ มัมมี่
เนื้อเรื่องย่อ

เมื่อเจ้าหญิงจากยุคอียิปต์โบราณ “อามาเนต” ที่ถูกทำให้กลายเป็นมัมมี่ และถูกฝังไว้กลางทะเลทรายเมื่อหลายพันปี จนกระทั่งมีการขุดค้นพบโลงศพหินโบราณของเธอ โดยการนำทีมของ “นิค มอร์ตั้น” นักโบราณคดีชาวอเมริกัน แต่ในระหว่างการขนย้าย ก็เกิดเรื่องขึ้น เมื่ออามาเนตถูกปลุกให้ตื่นขึ้นด้วยเหตุผลบางอย่างที่เกี่ยวข้องกับตัวของนิค เมื่อเธอตื่นขึ้น ความวิบัติจึงบังเกิดกับคณะขนย้าย เครื่องบินถูกทำลาย และนิคที่น่าจะตายไปแล้วก็ฟื้นขึ้น พร้อมกับประสาทสัมผัสที่ว่องไวราวกับยอดมนุษย์ นิค และ เจ้าหญิงอามาเนต เกี่ยวข้องกันอย่างไร และเขาจะหยุดความโกรธแค้นของมัมมี่สาว ที่กำลังอาละวาดไปทั่วได้หรือไม่
นักแสดงนำ

ทอม ครูซ รับบท นิค มอร์ตอน
แอนนาเบล วอลลิส รับบท เจนนี่ เฮลซี่
โซเฟีย โบเทลล่า รับบท เจ้าหญิงอามาเนต/ มัมมี่
เจค เอ็ม. จอห์นสัน รับบท จ่าคริส เวลล์
คอร์ตนีย์ บี แวนซ์ รับบท โคโลเนล กรีนเวย์
มาร์แวน เคนซารี่ รับบท มาลิค
รัสเซล โครว์ รับบท ดร. เจคเคิล
แหล่งข้อมูลอื่น

เว็บไซต์ทางการ
เดอะ มัมมี่ ที่อินเทอร์เน็ตมูวีเดตาเบส
เดอะ มัมมี่ ที่เอกซ์ (ทวิตเตอร์)
เดอะ มัมมี่ ที่สยามโซน
| ด ค กเดอะ มัมมี่ |
| --- | --- |
เดอะ มัมมี่ โดยสตีเฟน ซอมเมอส์:  เดอะมัมมี่ คืนชีพคำสาปนรกล้างโลก (1999)  เดอะมัมมี่ รีเทิร์น ฟื้นชีพกองทัพมัมมี่ล้างโลก (2001)  เดอะมัมมี่ 3 คืนชีพจักรพรรดิมังกร (2008) 
เดอะ สกอร์เปี้ยน คิง:  เดอะ สกอร์เปี้ยน คิง ศึกราชันย์แผ่นดินเดือด (2002)  อภินิหารศึกจอมราชันย์ (2008)  เดอะ สกอร์เปี้ยน คิง 3 สงครามแค้นกู้บัลลังก์เดือด (2012)  เดอะ สกอร์เปี้ยน คิง 4 ศึกชิงอำนาจจอมราชันย์ (2015) 
ภาพยนตร์เริ่มต้นใหม่:  เดอะ มัมมี่ (2017) 
วิดีโอเกมส์:  The Scorpion King: Rise of the Akkadian  The Scorpion King: Sword of Osiris  The Mummy: Tomb of the Dragon Emperor
กิมลี

| --- | --- |
ตัวละครใน เดอะลอร์ดออฟเดอะริงส์
กิมลี
[[ไฟล์:|200px]] 
ชื่อ: กิมลี
ฉายา: สหายเอลฟ์ บุตรแห่งโกลอิน
ตำแหน่ง: ลอร์ดแห่งถ้ำ
เผ่า: คนแคระ
วัฒนธรรม: ตระกูลของดูริน
เพศ: ชาย
ดินแดน: ภูเขาโลนลี่ (เอเรบอร์)
ช่วงชีวิต: ยุคที่สาม ปีที่ 2879 - ?
อาวุธ: ขวาน
จากภาพยนตร์ของปีเตอร์ แจ็กสัน
นักแสดง: John Rhys-Davies
เสียงพากย์: John Rhys-Davies
กิมลี เป็นตัวละครสำคัญตัวหนึ่งในจินตนิยายชุด เดอะลอร์ดออฟเดอะริงส์ ของ เจ. อาร์. อาร์. โทลคีน เขาเป็นคนแคระ ซึ่งเป็นบุตรหลานว่านเครือของ ดูริน เจ้าแห่งคนแคระผู้ยิ่งใหญ่ในยุคโบราณ
ประวัติ

กิมลี เป็นบุตรของโกลอิน คนแคระที่ได้ร่วมผจญภัยกับ บิลโบ แบ๊กกิ้นส์ ในเรื่องเดอะฮอบบิท เป็นบุตรหลานผู้สืบตระกูลของ ดูรินผู้เป็นอมตะ ผู้นำของเจ็ดบิดาของคนแคระผู้ยิ่งใหญ่ในยุคโบราณกาล กิมลีมีกำเนิดในตระกูลเจ้าแห่งคนแคระ แต่ไม่ได้อยู่ในลำดับสืบสันตติวงศ์โดยตรง เขายังเป็นญาติใกล้ชิดกับ บาลิน เจ้าผู้ครองคาซัดดูม ในยุคที่สาม ซึ่งเคยร่วมเดินทางผจญภัยกับบิลโบ แบ๊กกิ้นส์ ด้วยเช่นกัน
กิมลีเดินทางมายังริเวนเดลล์พร้อมกับบิดา เพื่อแจ้งข่าวสถานการณ์ในเอเรบอร์ เขาได้เข้าร่วมในที่ประชุมของเอลรอนด์ และได้รับเลือกให้เข้าร่วมเป็นหนึ่งในคณะพันธมิตรแห่งแหวน ในฐานะตัวแทนของเหล่าคนแคระ
กิมลีมีอคติกับพวกเอลฟ์มาแต่ไหนแต่ไร และมักมีเหตุขัดแย้งกับเลโกลัส เจ้าชายเอลฟ์แห่งเมิร์ควู้ดอยู่เนืองๆ จนเมื่อเขาได้พบกับเลดี้กาลาเดรียล แห่งลอธลอริเอน ความคิดเกี่ยวกับเอลฟ์ของเขาจึงเปลี่ยนไป ด้วยความงดงาม ความเมตตา และความปรานีของนางประทับใจกิมลีอย่างมาก เมื่อคณะพันธมิตรแห่งแหวนจะออกเดินทางจากลอธลอริเอน กาลาเดรียลขอให้แต่ละคนขอของขวัญสำหรับตัวได้ กิมลีไม่ได้ขอสิ่งมีค่าอันใดเลยนอกจากเส้นเกศาสีทองเหลือบเงินอันงดงามของนาง ซึ่งนางได้มอบเส้นเกศาให้แก่กิมลีถึง 3 เส้น หลังจากนั้น สัมพันธภาพระหว่างกิมลีกับเลโกลัสก็ดีขึ้นเป็นลำดับ
กิมลีได้แสดงความสามารถในการรบเป็นที่ประจักษ์หลายครั้งในสมรภูมิต่างๆ ของสงครามแหวน โดยเฉพาะอย่างที่การรบที่เฮล์มสดีพ หลังสิ้นสุดสงครามแหวน กิมลีได้นำเหล่าคนแคระพลเมืองของดูรินจำนวนมากมาตั้งอาณาจักรใหม่ขึ้นที่อะกลารอนด์ เขาได้ขึ้นเป็นลอร์ดแห่งอะกลารอนด์คนแรก เหล่าคนแคระช่วยกันซ่อมแซมฟื้นฟูสภาพอันพินาศจากสงครามให้กลับคืนดี ผลงานที่สำคัญของพวกเขาคือ ประตูใหญ่ของนครมินัสทิริธ ซึ่งสร้างขึ้นด้วยโลหะและมิธริล และยังช่วยซ่อมแซมสถานที่สำคัญต่างๆ ในนครอีกเป็นจำนวนมาก
ไม่มีที่ใดบันทึกว่า กิมลีเสียชีวิตเมื่อใด แต่ตามที่ปรากฏในหนังสือสมุดปกแดงแห่งเวสต์มาร์ช หลังจากที่กษัตริย์อารากอร์นสิ้นพระชนม์ในปีที่ 120 ของยุคที่สี่ กิมลีได้ออกเดินทางไปยังดินแดนอมตะทางทิศประจิมพร้อมกับเลโกลัส
ธงชาติไอซ์แลนด์

| --- | --- |


การใช้: ธงพลเรือน และ ธงเรือพลเรือน
สัดส่วนธง: 18:25
ประกาศใช้: พ.ศ. 2487
ลักษณะ: กางเขนนอร์ดิกสีแดงซ้อนทับกางเขนสีขาว บนธงพื้นสีน้ำเงิน
ออกแบบโดย: Matthías Þórðarson
 


การใช้: ธงราชการ ธงกองทัพ ธงราชการ และ ธงนาวี
สัดส่วนธง: 18:32
ลักษณะ: ลักษณะอย่างเดียวกับธงชาติ แต่ด้านปลายธงตัดเป็นหางนกแซงแซว 2 แฉก
 


การใช้: ธงราชการ และ ธงเรือราชการ
สัดส่วนธง: 18:32
ลักษณะ: ลักษณะอย่างเดียวกับธงราชการ ที่มุมบนคันธงมีตัวอักษร"T"สีเทา
 


การใช้: ธงประธานาธิบดีแห่งไอซ์แลนด์
สัดส่วนธง: 18:37
ลักษณะ: ลักษณะอย่างเดียวกับธงราชการ ที่ตรงกลางจุดตัดเครื่องหมายกากบาทมีตราแผ่นดินของไอซ์แลนด์ภายในสี่เหลี่ยมสีขาว
 
ธงชาติในช่วงระหว่าง พ.ศ. 2461 และ พ.ศ. 2487, โทนสีของธงรุ่นนี้มีลักษระเป็นสีนำเงินรอยัลบลู "ultramarine blue." สัดส่วน 25:18.
ธงชาติไอซ์แลนด์ (ไอซ์แลนด์: íslenski fáninn) มีรูปแบบคล้ายธงชาติกลุ่มประเทศสแกนดิเนเวีย คือ มีรูปกางเขนอยู่ในธงชาติ รูปกางเขนแดงในธงชาติไอซ์แลนด์สะท้อนให้เห็นถึงอดีตที่เคยเป็นอาณานิคมของประเทศเดนมาร์ก และ ศาสนาคริสต์ ธงชาติสำหรับใช้ทั่วไปนั้นเป็นธงสี่เหลี่ยมผืนผ้า ส่วนธงราชการและธงทหารนั้น มีลักษณะคล้ายธงชาติ แต่ด้านปลายธงตัดเป็นหางนกแซงแซว 2 แฉก หากธงดังกล่าวมีตราแผ่นดินอยู่ตรงกลางเครื่องหมายกากบาทนั้น แสดงว่าเป็นธงประจำตำแหน่งประธานาธิบดี
ประวัติ

ไอซ์แลนด์เป็นอาณานิคมของพวกไวกิ้งที่มาจากนอร์เวย์ซึ่งโจมตีดินแดนในสมัยศตวรรษที่ 9 ไอซ์แลนด์ได้จัดตั้งรัฐสภาเป็นครั้งแรกในยุโรปเมื่อ ค.ศ. 930 หรือ พ.ศ. 1473 และกษัตริย์นอร์เวย์ได้เข้ายึดปกครองใน ศตวรรษที่ 13-14 ต่อมาเดนมาร์กได้เข้ายึดการปกครองทั้งไอซ์แลนด์และนอร์เวย์ โดยธงชาติผืนปัจจุบันของไอซ์แลนด์ได้รับการประกาศใช้ให้เป็นธงชาติประจำรัฐอิสระแยกการปกครองออกจากเดนมาร์กในปี พ.ศ. 2461  และเป็นธงชาติเมื่อได้รับเอกราชและอิสรภาพอย่างสมบูรณ์เมื่อปี พ.ศ. 2487
ดูเพิ่ม

ธงในประเทศไอซ์แลนด์
ตราแผ่นดินของไอซ์แลนด์
แหล่งข้อมูลอื่น

ธงชาติไอซ์แลนด์ ที่ Flags of the World (อังกฤษ)
ประวัติธงชาติไอซ์แลนด์ (ภาษาอังกฤษ) ที่ Flags of the World (อังกฤษ)
ธงชาติไอซ์แลนด์ จาก เว็บไซต์สำนักนายกรัฐมนตรี
ประวัติธงชาติธงชาติไอซ์แลนด์ จาก เว็บไซต์สำนักนายกรัฐมนตรี
ประวัติตราแผ่นดินของไอซ์แลนด์ (ภาษาไอซ์แลนด์) เก็บถาวร 2009-06-01 ที่ เวย์แบ็กแมชชีน
| ด ค กธงชาติของประเทศและดินแดนในทวีปยุโรป |
| --- | --- |
ประเทศ:  กรีซ  โครเอเชีย  จอร์เจีย1  เช็กเกีย  ซานมารีโน  เซอร์เบีย  ไซปรัส1  เดนมาร์ก  ตุรกี1  นครรัฐวาติกัน  นอร์เวย์  เนเธอร์แลนด์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  มอนเตเนโกร  มอลโดวา  มอลตา  มาซิโดเนียเหนือ  โมนาโก  ยูเครน  เยอรมนี  รัสเซีย1  โรมาเนีย  ลักเซมเบิร์ก  ลัตเวีย  ลิกเตนสไตน์  ลิทัวเนีย  สเปน  สโลวาเกีย  สโลวีเนีย  สวิตเซอร์แลนด์  สวีเดน  สหราชอาณาจักร นอร์เทิร์นไอร์แลนด์  เวลส์  สกอตแลนด์  อังกฤษ  ออสเตรีย  อันดอร์รา  อาเซอร์ไบจาน1  อิตาลี  เอสโตเนีย  แอลเบเนีย  ไอซ์แลนด์  ไอร์แลนด์  ฮังการี 
รัฐที่ได้รับการรับรองอย่างไม่สมบูรณ์:  ทรานส์นีสเตรีย  คอซอวอ  อับฮาเซีย  นากอร์โน-คาราบัค  นอร์เทิร์นไซปรัส  เซาท์ออสซีเชีย 
องค์กรระหว่างประเทศ:  สหภาพยุโรป 
1. มีพื้นที่ทั้งในทวีปยุโรปและในทวีปเอเชีย
สุรางค์ เปรมปรีดิ์

| สุรางค์ เปรมปรีดิ์  ป> ม., ท.ช., ต.ภ. |
| --- | --- |
เกิด: สุรางค์ กรรณสูต 10 กุมภาพันธ์ พ.ศ. 2485 (82 ปี) จังหวัดพระนคร ประเทศไทย
สัญชาติ: ไทย
อาชีพ: ครู   ผู้จัดรายการวิทยุโทรทัศน์   ผู้บริหาร   นักธุรกิจ
คู่สมรส: ไพโรจน์ เปรมปรีดิ์
สุรางค์ เปรมปรีดิ์ ชื่อเล่น แดง หรือ ครูแดง ประธานกรรมการมูลนิธิเรวดี เทียนประภาส อดีตผู้อำนวยการนิตยสารสตรีสาร และ ผู้อำนวยการใหญ่ ครูใหญ่ โรงเรียนเรวดี, อดีตผู้อำนวยการประกวดมิสยูนิเวิร์สไทยแลนด์, อดีตผู้บริหาร บริษัท กรุงเทพโทรทัศน์และวิทยุ จำกัด ผู้ดำเนินการออกอากาศช่อง 7 HD
ประวัติ

สุรางค์ (นามสกุลเดิม: กรรณสูต) เกิดเมื่อวันที่ 10 กุมภาพันธ์ พ.ศ. 2485 ณ กรุงเทพมหานคร เป็นบุตรสาวคนสุดท้อง ของสุชาติ กรรณสูต (เสียชีวิตเมื่อ พ.ศ. 2501) และเรวดี เทียนประภาส (เสียชีวิตเมื่อ พ.ศ. 2513) มีพี่ชายสองคนคือ ชาติเชื้อ กรรณสูต (เสียชีวิตแล้ว) และพันโทชายชาญ เทียนประภาส (เสียชีวิตเมื่อ พ.ศ. 2523) ทั้งสองเป็นอดีตกรรมการผู้จัดการของช่อง 7 สี สุรางค์จบการศึกษาชั้นมัธยมศึกษาปีที่ 8 จากโรงเรียนราชินีบน, ครุศาสตรบัณฑิต (ค.บ.) เกียรตินิยมอันดับหนึ่ง เหรียญทองจากจุฬาลงกรณ์มหาวิทยาลัย และ ศึกษาศาสตรมหาบัณฑิต จากมหาวิทยาลัยแคลิฟอร์เนีย ลอสแอนเจลิส (ยูซีแอลเอ) นครลอสแอนเจลิส มลรัฐแคลิฟอร์เนีย สหรัฐอเมริกา สุรางค์สมรสกับ ดร.ไพโรจน์ เปรมปรีดิ์ เป็นนักวิทยาศาสตร์เคมี ชาวไทย และ ประธานมูลนิธิรณรงค์เพื่อการไม่สูบบุหรี่ และอดีตคณบดี คณะวิทยาศาสตร์ มหาวิทยาลัยมหิดล โดยไม่มีบุตรธิดาด้วยกัน
‪มีทายาทสืบสกุล 1 คน ชื่อว่า “ออน” ชิชญาสุ์ กรรณสูต ซึ่งเป็นบุตรสาวของพี่ชาย ชาติเชื้อ กรรณสูต โดยคุณแดง และ สามี ดร.ไพโรจน์ เคยมีโอกาสเลี้ยงดูมาตั้งแต่ยังเล็กจนเติบโต มีสายสัมพันธ์ผูกพันกับผู้เป็นอามาตั้งแต่เล็กเปรียบเสมือนลูกสาวของตน ปัจจุบันเป็นผู้ช่วยทำงานร่วมกับคุณแดงอย่างใกล้ชิด และ เป็นผู้ถือหุ้นบริษัทบางแห่งแทนคุณแดง‬
‪ออน ชิชญาสุ์ กรรณสูต สำเร็จการศึกษาจบปริญญาโทด้านมัลติมีเดียที่ London College of Printings จากประเทศอังกฤษ‬
‪ปัจจุบันเป็นกรรมการผู้จัดการ บริษัท จันทร์ 25 จำกัด รวมทั้งเป็นอดีตผู้จัดการ กองประกวด มิสยูนิเวิร์สไทยแลนด์ ตั้งแต่ปี 2000 จนถึงปี 2018‬
ภาพลักษณ์

ปัจจุบันเป็นที่ปรึกษาให้บริษัทด้านสื่อโทรทัศน์สร้างสรรค์คุณภาพ เป็นผู้ถือหุ้นใหญ่บริษัทด้านอสังหาริมทรัพย์ และบริษัทด้านสื่อเทคโนโลยี รวมถึงมีธุรกิจในเครืออีกมากมายที่คุณสุรางค์ร่วมถือหุ้นและร่วมบริหารอยู่ด้วย และ งานด้านสังคม มุ่งทำงานด้านสังคมและการกุศล มอบทุนการศึกษาเด็กผู้พิการ/เรียนดี ทั่วทุกภูมิภาค ในนามมูลนิธิเรวดี เทียนประภาส โดยมอบทุนมาแล้วอย่างต่อเนื่องโดยตลอดเป็นประจำทุกปี และ สนับสนุนเครื่องมือการทางแพทย์ให้โรงพยาบาลต่าง ๆ พร้อมทั้ง ยังเป็นผู้สนับสนุนโครงการโตไปไม่โกง และ ต่อต้านการโกงทุกชนิด
นับเป็นนักธุรกิจสตรีที่ประสบความสำเร็จมากท่านหนึ่ง และเป็นที่นับหน้าถือตา เคารพนับถือศรัทธาของผู้คนมากมาย และ เหล่าลูกศิษย์ทั้งหลาย รวมทั้งเป็นมหาเศรษฐีนีที่มีมูลค่าทรัพย์สินรวมกว่า 3 หมื่นล้านบาทมีบ้านพักเก่าแก่อยู่ที่ประเทศอังกฤษ และ คฤหาสน์หรูบนเขาใหญ่ อนึ่งจากบทสัมภาษณ์ของ สุรางค์ เปรมปรีดิ์ ทางนิตยสาร a day ว่า เป็นคนที่มีความชื่นชอบการอ่านหนังสือเป็นสำคัญ ชอบอ่านทุกชนิด ชอบคิดค้นคว้า รวมถึง การชื่นชอบอ่านนวนิยายตั้งแต่วัยเรียน จนมาเป็นผู้อำนวยการนิตยสาร สตรีสาร ทำให้ได้รู้จักคุ้นเคยกับนักเขียนมากหน้าหลายตา และ เป็นแฟนผลงานนักเขียน/นักประพันธ์นามปากกา ว.วินิจฉัยกุล/แก้วเก้า ของรองศาสตราจารย์ คุณหญิง วินิตา ดิถียนต์ เป็นนักประพันธ์นวนิยายชาวไทย และ ประภัสสร เสวิกุล
หากใครรู้จักตัวตนจะทราบว่า คุณแดง มีบุคลิกภาพโดดเด่นซึ่งลักษณะเป็น “ครู” ยิ้มง่าย ใจดี เป็นมิตรกับทุกคน และ มีความเมตตาสูง ไม่ค่อยดุ แต่ไม่ค่อยเอ่ยปากชมใครง่าย ๆ และ เป็นคนหัวสมัยใหม่ ก้าวหน้า แต่ติดมีความผู้ดีที่เจ้าระเบียบ เรียบร้อย พูดจาสุภาพ ชัดถ้อยชัดคำ รู้กาละเทศะ และ ไม่ชอบคนที่แต่งกายไม่เรียบร้อย
ด้านสามารถการเรียน จบเกียรตินิยมอันดับ 1 จุฬาลงกรณ์มหาวิทยาลัย และ ได้รับการยกย่องสอบได้ที่ 1 ทุกวิชาประจำห้อง
ความสามารถพิเศษด้านดนตรี เปียโน
ด้านกีฬา กอล์ฟ, เทนนิส, ปิงปอง
ด้านงานอดิเรก เป็นนักอ่านตัวยง หนังสือนวนิยายทั้งไทยและต่างประเทศ
การทำงาน > การประกวดนางงาม

สุรางค์แถลงข่าวการจัดประกวดนางงาม ภายใต้ชื่อ มิสยูนิเวิร์สไทยแลนด์ (Miss Universe Thailand) เมื่อวันที่ 19 มีนาคม พ.ศ. 2555 โดยมีสถานีวิทยุโทรทัศน์กองทัพบกช่อง 5 เป็นผู้ถ่ายทอดการประกวดรอบสุดท้าย, เอ็กแซ็กต์และซีเนริโอ เป็นฝ่ายออกแบบและจัดสร้างเวทีประกวด, บริษัท สหมงคลฟิล์ม อินเตอร์เนชั่นแนล จำกัด เป็นฝ่ายประชาสัมพันธ์การประกวด และจังหวัดพิษณุโลก เป็นสถานที่เก็บตัวของผู้เข้าประกวด ซึ่งผู้ชนะการประกวดเวทีนี้ จะได้สิทธิเป็นผู้แทนประเทศไทย ไปเข้าร่วมประกวดนางงามจักรวาล (Miss Universe) ตามที่สุรางค์เป็นผู้รับสิทธิดังกล่าวอย่างถูกต้อง จากองค์การนางงามจักรวาล (Miss Universe Organization)
อนึ่ง ก่อนหน้านี้ มีการมอบสิทธิในการส่งผู้แทนประเทศไทย เข้าประกวดนางงามจักรวาลเป็นครั้งแรก ตั้งแต่ปี พ.ศ. 2527 ให้แก่ชาติเชื้อ กรรณสูต โดยชาติเชื้อ ในนามช่อง 7 สี ร่วมกับสมาคมนักเรียนเก่าวชิราวุธวิทยาลัย จัดประกวดภายใต้ชื่อนางสาวไทย จนกระทั่งชาติเชื้อเสียชีวิต องค์การนางงามจักรวาล จึงสนับสนุนให้สุรางค์เป็นผู้รับสิทธินี้ต่อไป โดยมีช่อง 7 เป็นผู้ดำเนินงานจัดการประกวดเรื่อยมา มี พลากร สมสุวรรณ เป็นผู้จัดการการประกวด รับผิดชอบการจัดการประกวด และเมื่อปี พ.ศ. 2543 สมาคมนักเรียนเก่าวชิราวุธวิทยาลัย นำการประกวดนางสาวไทย ไปจัดร่วมกับสถานีโทรทัศน์ไอทีวี (หลังจากไอทีวีปิดตัวเมื่อ พ.ศ. 2550 ก็ย้ายไปจัดร่วมกับโมเดิร์นไนน์ทีวี บมจ.อสมท) ช่อง 7 สีจึงเปลี่ยนมาใช้ชื่อมิสไทยแลนด์ยูนิเวิร์ส มาจนถึงปี พ.ศ. 2554
การทำงาน > บริษัท จันทร์ 25 จำกัด

บริษัท จันทร์ 25 จำกัด จดทะเบียนจัดตั้ง เมื่อวันที่ 31 มีนาคม พ.ศ. 2536 ด้วยทุนประเดิม 100,000 บาท มีกรรมการ 3 ราย และผู้ถือหุ้น 7 ราย (หลังจากนั้นปรับลดลง เหลือเพียง 3 ราย) ต่อมาวันที่ 22 มีนาคม พ.ศ. 2555 บริษัทฯ แจ้งเปลี่ยนรายชื่อผู้ถือหุ้นทั้งสามรายขึ้นใหม่ โดยสองในสามราย คือสุรางค์และไพโรจน์ผู้เป็นสามี โดยที่สุรางค์เข้าเป็นผู้ถือหุ้นใหญ่แทนบุคคลเดิม จากนั้นในวันที่ 26 มิถุนายน พ.ศ. 2555 บริษัทฯ แจ้งเปลี่ยนรายชื่อกรรมการเสียใหม่ โดยมีชื่อของสุรางค์ เข้ามาเพียงคนเดียว
พร้อมทั้งเปลี่ยนที่ตั้งสำนักงานแห่งใหม่ เป็นเลขที่ 108 ถนนประดิพัทธ์ แขวงสามเสนใน เขตพญาไท กรุงเทพมหานคร ซึ่งเป็นที่ตั้งเดิมของโรงเรียนเรวดี และก่อนหน้านั้นก็แจ้งเป็นที่ตั้งของ บริษัท สปอร์ตทิปส์ จำกัด ของพิศณุ นิลกลัด ซึ่งสนิทสนมกับสุรางค์มานาน เนื่องจากเคยเป็นผู้ใต้บังคับบัญชา ตั้งแต่สมัยที่ยังบริหารช่อง 7 สีอีกด้วย และยังแจ้งวัตถุประสงค์การจัดตั้งเพิ่มเติม เกี่ยวกับการประกอบกิจการจัดสร้าง และจัดจำหน่ายละคร และการแสดงอื่น ๆ รวมถึงการจัดงานประกวดต่าง ๆ เพื่อรองรับการจัดประกวดมิสยูนิเวิร์สไทยแลนด์
และวันที่ 26 สิงหาคม พ.ศ. 2556 บริษัทฯ เพิ่มทุนจดทะเบียนเป็น 10,000,000 บาท พร้อมทั้งเพิ่มชื่อกรรมการอีกสองคน คือไพโรจน์ สามีของสุรางค์ และพิศณุ นิลกลัด และยังเพิ่มวัตถุประสงค์ การดำเนินธุรกิจบันเทิง ผ่านอินเทอร์เน็ตและสื่อสมัยใหม่ ดำเนินกิจการรับ-ส่งวิทยุและโทรทัศน์ รวมทั้งผ่านสายเคเบิล
ผลงานในนามผู้จัดภาพยนตร์

ในอดีตสร้างผลงานภาพยนตร์ โดยร่วมหุ้นกับ หม่อมเจ้าชาตรีเฉลิม ยุคล ซึ่งเป็นที่มาของ บริษัท พร้อมมิตร จำกัด ** ในปัจจุบันคุณแดง ได้ถอดหุ้นออกแล้ว
วิมานมะพร้าว ในนามบริษัท กันตนา โมชั่น พิคเจอร์ จำกัด
ผลงานในนามผู้จัดรายการโทรทัศน์

รายการสปอร์ตกูรู - ร่วมกับ บริษัท สปอร์ตทิปส์ จำกัด ทางช่อง 3 HD
รายการเสน่ห์กีฬา - ร่วมกับ บริษัท สปอร์ตทิปส์ จำกัด ทางช่อง 3 HD
ผลงานในนามผู้จัดละครโทรทัศน์

สวรรค์เบี่ยง
ทองเนื้อเก้า
หนุ่มทิพย์
ปัญญาชนก้นครัว
เมียหลวง
คู่กรรม
อุบัติเหตุ
ขมิ่นกับปูน
ตะวันชิงพลบ
เชลยศักดิ์
วันนี้ที่รอคอย
คุณหญิงนอกทำเนียบ
มนต์รักลูกทุ่ง
ดาวพระศุกร์
น้ำเซาะทราย
น้ำใสใจจริง
ดั่งดวงหฤทัย (2539)
สะใภ้ปฏิวัติ
ทวิภพ (2537)
เสราดารัล
สายโลหิต
ขอหมอนใบนั้นที่เธอฝันยามหนุน
ด้วยแรงอธิษฐาน
รอยอดีต
อำนาจ
หุบเขากินคน
หักลิ้นช้าง
ฉันชื่อไสลา
คู่อันตรายดับเครื่องชน
ระย้า
แก้วกินนารี
ดาวคนละดวง
เพชรตัดเพชร
เรากับนายหัวใจเดียวกัน
ขอดเกล็ดมังกร
แม่โขง
ทอง5
สามดรุณ
ขุนทรัพย์แม่น้ำแคว
ล่าสุดขอบฟ้า
อังกอร์ 2
เหล็กไหล
ฝนเหนือ
ชุมแพ
คมแฝก
เสาร์ ๕
รุกฆาต
นักสู้พันธ์ข้าวเหนียว
ป่านางเสือ
มนต์รักแม่น้ำมูล
ทัดดาวบุษยา
เถ้ากุหลาบ
บ่วงหงส์
จำเลยรัก
นิรมิต
ญาติกา
มงกุฎดอกส้ม
เบญจรงค์ห้าสี
ปอบผีฟ้า
เงิน เงิน เงิน
เกาะสวาทหาดสวรรค์
คือหัตถาครองพิภพ
มาเฟียตาหวาน
เงาะป่า
เมียหลวง (ในนามบริษัท ดีวันทีวี จำกัด ดูแลการผลิตโดย พรสุดา ต่ายเนาว์คง)
รักร้าย (ในนามบริษัท กันตนา เอฟโวลูชั่น จำกัด)
เงินปากผี (ในนามบริษัท กันตนา เอฟโวลูชั่น จำกัด)
แก้วกุมภัณฑ์ (ในนามบริษัท ดีวันทีวี จำกัด ดูแลการผลิตโดย พรสุดา ต่ายเนาว์คง)
ตุ๊กตาผี (ในนามบริษัท กันตนา เอฟโวลูชั่น จำกัด ดูแลการผลิตโดย สตางค์-ดิษย์ลดา ดิษยนันทน์)
ข้ามสีทันดร (2542 และ 2561)
ประกาศิตกามเทพ (ในนามบริษัท ดีวันทีวี จำกัด ดูแลการผลิตโดย พรสุดา ต่ายเนาว์คง)
ผมอาถรรพ์ (ในนามบริษัท ดีวันทีวี จำกัด ดูแลการผลิตโดย พรสุดา ต่ายเนาว์คง)
ทิวาซ่อนดาว (ในนามบริษัท กันตนา เอฟโวลูชั่น จำกัด ดูแลการผลิตโดย สตางค์-ดิษย์ลดา ดิษยนันทน์)
น้ำผึ้งขม (ผู้ผลิตโดยบริษัท เพ็ญพุธ จำกัด ดูแลและควบคุมการผลิตโดย อัษฎาวุธ เหลืองสุนทร)
เมียจำเป็น (ในนามบริษัท ดีวันทีวี จำกัด ดูแลการผลิตโดย พรสุดา ต่ายเนาว์คง)
อังกอร์ (ในนามบริษัท อาหลอง จูเนียร์ ดูแลการผลิตโดย บุญจิรา ภักดีวิจิตร)
ลิขิตแห่งจันทร์ (ในนามบริษัท อาหลอง จูเนียร์ ดูแลการผลิตโดย บุญจิรา ภักดีวิจิตร)
เป็นต้น
ผลงานในนามผู้จัดละครโทรทัศน์ > รางวัลที่ได้รับ

นักธุรกิจสตรีดีเด่นโลก ปี 2550 จัดโดย The Group executive agents for Leading Women Entrepreneurs
ศิษย์เก่าดีเด่นโรงเรียนราชินีบน
ศิษย์เก่าดีเด่น คณะครุศาสตร์ จุฬาลงกรณ์มหาวิทยาลัย
ศิษย์เก่าเกียรติยศ คณะครุศาสตร์ จุฬาลงกรณ์มหาวิทยาลัย ปี 2550
สตรีไทยดีเด่น ปี 2553
รางวัลเกียรติยศด้านโทรทัศน์ ปี 2561 จัดโดย รางวัลนาฏราช
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2549 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
แหล่งข้อมูลอื่น

ประวัติสุรางค์ เปรมปรีดิ์
ผู้หญิงเก่งและดี ประวัติ
ประวัติ คุณสุรางค์ เปรมปรีดิ์ (อย่างย่อ) เก็บถาวร 2022-05-23 ที่ เวย์แบ็กแมชชีน
สุรางค์ เปรมปรีดิ์ เจ้าแม่ช่อง 7 จากนิตยสารโพสิชันนิง ฉบับเดือนกรกฎาคม พ.ศ. 2549
ประวัติคณะกรรมการตัดสิน[ลิงก์เสีย]การประกวดนางงามจักรวาล ประจำปี พ.ศ. 2548 ที่ประเทศไทย จากเว็บไซต์อย่างเป็นทางการ[ลิงก์เสีย]
เจ้าแม่ช่อง 7 เก็บถาวร 2012-09-07 ที่ เวย์แบ็กแมชชีน
การหลอมละลายนิวเคลียร์

เครื่องปฏิกรณ์สามเครื่องของโรงไฟฟ้านิวเคลียร์ฟูกูชิมะแห่งที่หนึ่งมีความร้อนเกินเนื่องจากระบบหล่อเย็นล้มเหลว อันเกิดจากโรงไฟฟ้าถูกคลื่นสึนามิเข้าท่วม การหลอมละลายของแกนร่วมกับการระเบิดของไฮโดรเจน ทำให้สารกัมมันตรังสีแพร่ออกสู่อากาศ
การหลอมละลายนิวเคลียร์ (อังกฤษ: nuclear meltdown) เป็นอุบัติภัยทางเครื่องปฏิกรณ์นิวเคลียร์ที่ทำให้แกนปฏิกรณ์นิวเคลียร์เสียหายจากความร้อนที่มากเกิน คำว่า nuclear meltdown ไม่ใช่คำที่ถูกนิยามอย่างเป็นทางการโดยทบวงการพลังงานปรมาณูระหว่างประเทศ (International Atomic Energy Agency) หรือคณะกรรมการกำกับกิจการนิวเคลียร์ของสหรัฐ (Nuclear Regulatory Commission) แต่ถูกนิยามขึ้นเพื่อหมายถึงการหลอมละลายโดยอุบัติเหตุของแกนเครื่องปฏิกรณ์นิวเคลียร์ ทั้งการหลอมละลายของแกนทั้งหมดหรือบางส่วน การหลอมละลายนิวเคลียร์ยังเป็นที่รู้จักในชื่ออื่น เช่น การหลอมละลายแกน (core meltdown) อุบัติเหตุการหลอมละลายแกน (core melt accident) หรือการหลอมละลายแกนบางส่วน (partial core melt)
การหลอมละลายของแกนเกิดขึ้นเมื่อความร้อนที่ผลิตโดยเครื่องปฏิกรณ์นิวเคลียร์มากเกินกว่าความร้อนที่ถูกระบายโดยระบบหล่อเย็น จนถึงจุดที่อุณหภูมิของชิ้นส่วนเชื้อเพลิงนิวเคลียร์อย่างน้อยหนึ่งชิ้นสูงเกินกว่าจุดหลอมเหลวของตัวมันเอง การหลอมละลายนิวเคลียร์แตกต่างจากชิ้นส่วนเชื้อเพลิงล้มเหลวซึ่งไม่ได้เกิดจากอุณหภูมิสูง ทั้งนี้การหลอมละลายอาจเกิดได้จากการสูญเสียสารหล่อเย็น, การสูญเสียความดันสารหล่อเย็น, อัตราการไหลของสารหล่อเย็นต่ำ, หรือเป็นผลมาจากอุบัติเหตุภาวะวิกฤตซึ่งเครื่องปฏิกรณ์ทำงานเกินขีดจำกัดที่ออกแบบไว้ นอกจากนี้อัคคีภัยที่เกิดขึ้นภายนอกอาจทำความเสียหายต่อแกนจนนำไปสู่การหลอมละลายได้
เมื่อชิ้นส่วนเชื้อเพลิงในเครื่องปฏิกรณ์เริ่มหลอมละลายและปลอกหุ้มเชื้อเพลิงแตก จะทำให้เชื้อเพลิงนิวเคลียร์ (เช่น ยูเรเนียม พลูโตเนียม หรือทอเรียม) และผลผลิตจากฟิชชัน (เช่น ซีเซียม-137 คริปทอน-85 หรือไอโอดีน-131) ที่อยู่ภายในรั่วออกมาผสมกับสารหล่อเย็น และรั่วต่อไปยังชั้นอื่น ๆ ของโครงสร้างคลุมเครื่องปฏิกรณ์ ไอน้ำร้อนยวดยิ่งและโลหะร้อนภายในแกนนำไปสู่ปฏิกิริยาระหว่างเชื้อเพลิง–ไอน้ำ การระเบิดของไฮโดรเจน หรือค้อนไอน้ำซึ่งสามารถทำลายโครงสร้างคลุมเครื่องปฏิกรณ์ การหลอมละลายนิวเคลียร์ถือเป็นอุบัติภัยร้ายแรงเนื่องจากมีโอกาสที่นิวไคลด์กัมมันตรังสีจะแพร่ออกสู่สภาพแวดล้อมภายนอก ก่อให้เกิดการเปื้อนสารกัมมันตรังสี ฝุ่นรังสีนิวเคลียร์ และภาวะพิษจากรังสีในมนุษย์และสัตว์ที่อยู่ใกล้เคียง
ตัวอย่างอุบัติภัยทางเครื่องปฏิกรณ์ที่เกิดจากการหลอมละลายนิวเคลียร์ ได้แก่ อุบัติเหตุนิวเคลียร์เกาะทรีไมล์ในปี ค.ศ. 1979 ที่เกิดจากการล้มเหลวของระบบวาล์วความดันและความผิดพลาดของมนุษย์ จนนำไปสู่การหลอมละลายของแกนบางส่วนและการรั่วไหลของสารกัมมันตรังสี ภัยพิบัติเชียร์โนบีลในปี ค.ศ. 1986 ซึ่งเกิดจากความบกพร่องในการออกแบบและความประมาท ทำให้ระบบหล่อเย็นปิดตัวระหว่างทดสอบความปลอดภัย แกนจึงเกิดความร้อนสูงจนระเบิดปลดปล่อยสารกัมมันตรังสีออกสู่อากาศ และภัยพิบัตินิวเคลียร์ฟูกูชิมะแห่งที่หนึ่งในปี ค.ศ. 2011 เมื่อระบบหล่อเย็นไม่ทำงานเนื่องจากโรงไฟฟ้าถูกคลื่นสึนามิพัดเข้าท่วม ทำให้แกนของเครื่องปฏิกรณ์ 3 เครื่องร้อนจัดจนหลอมละลายบางส่วน นำไปสู่การระเบิดของไฮโดรเจนที่ทำให้สารกัมมันตรังสีรั่วไหลออกมา
รายชื่อผู้หญิงที่ถูกประหารชีวิตในประเทศไทยตั้งแต่ พ.ศ. 2477

นับแต่มีการแก้ไขกฎหมายลักษณะอาญาเปลี่ยนวิธีการประหารชีวิตจากการตัดศีรษะเป็นการยิงด้วยปืน เมื่อปี พ.ศ. 2477 และการแก้ไขประมวลกฎหมายอาญาให้เปลี่ยนวิธีการประหารชีวิตเป็นฉีดสารพิษในปี พ.ศ. 2546 มีผู้หญิงถูกประหารชีวิตทั้งสิ้น 3 คน โดยทั้งหมดถูกประหารชีวิตที่เรือนจำกลางบางขวาง
รายชื่อผู้หญิงที่ต้องโทษประหารชีวิต

| ชื่อ | อายุ | วันที่ประหารชีวิต | วิธีการประหารชีวิต | ความผิดฐาน | เพชฌฆาต | นายกรัฐมนตรี |
| --- | --- | --- | --- | --- | --- | --- |
| ใย สนบำรุง | 62 ปี | 25 กุมภาพันธ์ พ.ศ. 2485 | การยิงเป้า | ใช้ให้ผู้อื่นกระทำผิดและปล้นฆ่าเจ้าทรัพย์ | เหรียญ เพิ่มกำลังเมือง | แปลก พิบูลสงคราม |
| กิ่งแก้ว ลอสูงเนิน | 28 ปี | 13 มกราคม พ.ศ. 2522 | การยิงเป้า | ลักพาตัวเด็กเพื่อเรียกค่าไถ่และฆ่าคนตายโดยไตร่ตรองไว้ก่อนโดยกระทำทารุณโหดร้ายเพื่อปกปิดความผิดของตน | สิบตำรวจตรี ประถม เครือเพ่ง | เกรียงศักดิ์ ชมะนันทน์ |
| สมัย ปานอินทร์ | 59 ปี | 23 พฤศจิกายน พ.ศ. 2542 | การยิงเป้า | ผลิต นำเข้า หรือส่งออกยาเสพติดให้โทษประเภทที่ 1 เพื่อจำหน่าย | เชาวเรศน์ จารุบุณย์ | ชวน หลีกภัย |
ข้อมูลประชากร

| อายุ | จำนวน (คน) |  |
| --- | --- | --- |
| 20—29 ปี | 1 |  |
| 30—39 ปี | 0 |  |
| 40—49 ปี | 0 |  |
| 50—59 ปี | 1 |  |
| 60—69 ปี | 1 |  |
| แบ่งตามฐานความผิด | แบ่งตามฐานความผิด |  |
| ฆาตกรรม | 2 |  |
| การค้าสารเสพติด | 1 |  |

นายกรัฐมนตรี
| แปลก พิบูลสงคราม | 1 |  |
| เกรียงศักดิ์ ชมะนันทน์ | 1 |  |
| ชวน หลีกภัย | 1 |  |
ดูเพิ่ม

โทษประหารชีวิตในประเทศไทย
รายชื่อบุคคลที่ถูกประหารชีวิตด้วยการยิงเป้าในประเทศไทยตั้งแต่ พ.ศ. 2478-2530
รายชื่อบุคคลที่ถูกประหารชีวิตด้วยการยิงเป้าในประเทศไทยตั้งแต่ พ.ศ. 2539
วัดท่าคันโท

| วัดท่าคันโท |
| --- | --- |
ชื่อสามัญ: วัดท่าคันโท
ที่ตั้ง: ตำบลท่าคันโท อำเภอท่าคันโท จังหวัดกาฬสินธุ์ 46190
ประเภท: วัดราษฎร์
นิกาย: เถรวาท สังกัดมหานิกาย
เจ้าอาวาส: พระครูจิรธรรมานุวัฒน์ (คำพันธ์ จิรธมฺโม)
ความพิเศษ: วัดราษฎร์
 สถานีย่อยพระพุทธศาสนา
วัดท่าคันโท (วัดสว่างภิรมย์) ตั้งอยู่ที่บ้านท่าคันโท หมู่ที่ 1 บ้านท่าคันโท อำเภอท่าคันโท จังหวัดกาฬสินธุ์ สังกัดคณะสงฆ์มหานิกาย ที่ดินที่ตั้งวัดมีเนื้อที่ 11 ไร่ 1 งาน อาณาเขต ทิศเหนือประมาณ 3 เส้น จดถนนสาธารณะ ทิศใต้ประมาณ 3 เส้น จดถนนสาธารณะ ทิศตะวันออกประมาณ 3 เส้น 16 วา จดถนนสาธารณะ ทิศตะวันออกประมาณ 3 เส้น 16 วา จดถนนสาธารณะ
วัดท่าคันโท (วัดสว่างภิรมย์) ตั้งเมื่อ พ.ศ. 2471 ได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2482 เขตวิสุงคามสีมา กว้าง 40 เมตร ยาว 80 เมตร ภายในวัดมีต้นโพธิ์ขนาดใหญ่ อายุมากกว่า 170 ปี ได้รับการลงทะเบียนเป็นรุกข มรดกของแผ่นดิน
อาคารเสนาสนะประกอบด้วย

อุโบสถ กว้าง 4.50 เมตร ยาว 20.50 เมตร
ศาลาการเปรียญ กว้าง 18 เมตร ยาว 21 เมตร สร้างเมื่อ พ.ศ. 2524 ภายหลังได้ทำการบูรณปฏิสังขรณ์ใหม่ทั้งหลัง แล้วแสร็จในปี พ.ศ. 2549
เมรุ 1 หลัง กว้าง 4.50 เมตร ยาว 10.50 เมตร
กุฏิสงฆ์ จำนวน 8 หลัง เป็นอาคารไม้ 3 หลัง ครึ่งตึกครึ่งไม้ 5 หลัง ศาลาพักญาติ 1 หลัง  โรงครัว 1 หลัง อาคารหอฉัน 1 หลัง ห้องน้ำ 15 ห้อง
ทำเนียบเจ้าอาวาส

การปกครองมีเจ้าอาวาสที่ทราบนาม ดังนี้;
พระอธิการบุญมา มุนินโท พ.ศ. 2471 –2425
พระอธิการคำกัน จันทสาโร พ.ศ. 2495 –2503
พระอธิการจันทา กตสีโร พ.ศ. 2503 –2514
พระอธิการคำวาล สฺภโร พ.ศ. 2514 –2516
พระอธิการคำ พุทธสะโร พ.ศ. 2516 –2529
พระอธิการลำพรรณ ฐตสาโร พ.ศ. 2530 –2543
พระอธิการคำพันธ์ จิรธมฺโม ปัจจุบันได้รับพระราชทานเป็นพระครูสัญญาบัตร เจ้าอาวาสวัดราษฏร์  ชั้นพิเศษ ในราชทินนามที่  พระครูจิรธรรมานุวัฒน์ พ.ศ. 2544-ปัจจุบัน
เจเนราลิสซีโม

เจเนราลิสซีโม (generalissimo) เป็นคำในภาษาอิตาลี มาจากคำว่า generale ประสมกับส่วนต่อท้ายคำ -issimo ซึ่งมาจากภาษาละติน -issimus ซึ่งหมายถึง "อย่างที่สุด, ไปจนถึงขั้นสูงสุด" เป็นยศทางทหารที่สูงกว่าจอมพล
เจเนราลิสซีโมเป็นผู้คุมอำนาจทางทหารอย่างเบ็ดเสร็จ ในบางครั้ง "เจเนราลิสซีโม" ถูกใช้ในภาษาอังกฤษใหม่ โดยมีความหมายถึง นายทหารผู้ซึ่งได้รับอำนาจทางการเมืองจากการก่อรัฐประหาร หรือในบางกรณีที่หมายถึงผู้ที่สั่งระงับรัฐธรรมนูญฉบับก่อนหน้า เพื่อที่จะครอบครองอำนาจด้วยวิธีทางทหาร
ยศทหาร

สหภาพโซเวียต
ประเทศฝรั่งเศส
สหรัฐ
จักรวรรดิเกาหลี
ประเทศเกาหลีเหนือ
สาธารณรัฐประชาชนจีน
สาธารณรัฐจีน
นาซีเยอรมนี
จักรวรรดิญี่ปุ่น
ราชอาณาจักรอิตาลี
ดูเพิ่ม

แอดมิราลิสซีโม
เกาดิโย
ผู้บัญชาการทหาร / ผู้บัญชาการทหารสูงสุด
ยศทหารชั้นสูงสุด
จอมพล
เจเนราลิสซีโมแห่งสหภาพโซเวียต
พลเอกแห่งกองทัพ
จอมทัพไทย
เจนรัลออฟดิอาร์มีส์
ได-เก็นซุย
จอมพลอันดับที่หนึ่งแห่งจักรวรรดิ
จอมพลไรช์
โชกุน
ยศหกดาว
เชิงอรรถ

↑  Chiang Kai-shek was a 特級上將 ("general special class") of the Republic of China, cf. 特級上將授任條例
↑  The Napoleonic Marshal of France Jean Baptiste Bernadotte, Prince of Ponte Corvo, was elected Crown Prince of Sweden by the Riksdag of the Estates and King Charles XIII in 1810. Given his exalted French military rank, the rank of generalissimus was likely granted him in order to give him precedence over "mere" Swedish field marshals. Once he became King of Sweden and Norway in 1818, the generalissimus rank became superfluous.